
Kursplan 
Hundekjøring
trener 2
Oppdatert 18.8.2025

Deltakelse og utvikling 
Trenerløypa er idrettens felles rammeverk for kompetanseheving av trenere. Trenerløypa deler inn grunnutdanningen av trenere i fire nivåer. Nivådelingen skal sikre at utøverne møter trenere som har nødvendig kompetanse til å møte dem på det planet de befinner seg. Trenerne kan legge til rette for trening som bidrar til utvikling og styrker mestringsfølelsen. Gjennom dette skapes mange dyktige utøvere, et trygt læringsmiljø og mindre frafall fra idretten. 
Treneren har en sentral plass i den organiserte idretten. Trenerens kompetanse er viktig og kan være avgjørende for hvorvidt utøvere blir lidenskapelige glade i idretten sin, eller om de slutter. I rollen som trener skal man ivareta og utvikle utøverne på en positiv og profesjonell måte. Dette krever at treneren evner å legge til rette for mestring, læring og utvikling i et trygt og sosialt godt miljø med mål om idrettsglede for alle. Kompetanseheving blant trenere vil styrke idrettstilbudet. 
Dette kurset utdanner trenere til nivå 2 i Trenerløypa. På nivå 2 er det fokus på deltagelse og utvikling. Trener 2 dekker breddeidrettens basiskrav sammen med Trener 1. Gjennom studiet får trenere kompetanse til å ivareta og videreutvikle utøvere i målgruppen fra erfaren til viderekommen på en kvalitativt god måte. 
Trener 2 skal gi økt kompetanse i hundekjøring, og hvordan du kan videreformidle denne kunnskapen på en god måte. Kurset gjelder for alle grener. 
Kurset fokuserer i stor grad på å øke kunnskapen om tekniske krav for idretten, samt øke deltakerens kompetanse innenfor treningslære for hund og menneske. For å gjennomføre kurset kreves det at du har gjennomført og bestått trener 1 og er motivert for å prioritere de timene som skal til.
Målet med kurset
Treneren skal ha en helhetlig forståelse av treningsprosesser hos hund og utøver og også ivareta utøvernes behov i et sosialt, spennende og trygt miljø. Trener 2 tar sikte på å øke kompetansen innenfor trening av unge utøvere opp til 18 år og voksne utøvere som ønsker å utvikle seg videre innen idretten. 
Målgruppe
Nåværende og fremtidige trenere for erfarne unge utøvere i alderen 13-18 og for erfarne utøvere over 18 som ønsker å utvikle seg videre og delta i konkurranser. 
Opptakskrav 
Gjennomført Trener 1 og 45 timer praksis. 
Aldersgrense 18 år 
Kursarrangør 

Norges Hundekjørerforbund. Kursbevis blir sent ut av administrasjonen i etterkant, samt registrert i hver enkeltes «Idretts CV» på www.minidrett.no

Foredragsholderne består av erfarne trenere, spesialister på ulike felt, veterinær, TD og toppidrettsutøvere innen de ulike grenene. Teamet har totalt sett en svært inngående kompetanse om idretten. 

Kursmateriell

E-læringsmoduler på www.idrett.no
NHFs lov og konkurransereglement
Kursets oppbygging 
[bookmark: _Hlk90647785]Del 1: E-læring              			7 timer                                                                                                                         Del 2: Kurshelg 1 felles       			25 timer                                                                                                              Del 3: Nettbasert kveldskurs			13 timer  
Del 4: Praksisoppgave                                                                                                                            Del 5: Kurshelg 2 	                          	30 timer                                                                                               Del 6: Praksis uten lærer			75 timer





Oversikt over innhold
Del 1 e-læringskurs
Modul 1: Aldersrelatert trening 2 (1t e-læring)
Modul 2: Idrettsernæring modul 1 (2t e-læring)                                                                 Modul 3: Idrettsernæring modul 2 (2t e-læring )
Modul 4: Spiseforstyrrelser (1t e-læring)
Modul 5: Ren utøver (1 t e-læring )                                                                     
Til sammen 7 timer 
Del 2 Kurshelg 1; Trening og planlegging. Felles for alle 
Modul 6: Trenerrollen og klubbmiljø (3t teori) 
Modul 7: Grunnleggende treningsprinsipper hund og menneske (2t teori) 
Modul 8: Grunnleggende om utholdenhetstrening (1 t. teori)                                                                      Modul 9: Grunnleggende om styrke, spenst og hurtighet (1t Teori)
Modul 10: Tekniske ferdigheter – slede eller rulleski (1 t teori og 2 t praksis) 
Modul 11: Hundetrening – hundens arbeidskrav i hundekjøring (2t teori 2t praksis) 
Modul 12: Treningsplanlegging og arbeidskrav i idretten del 1 (7t teori)
Modul 13: Paraidrett (4 t)

Til sammen 25 timer

Del 3: Kveldsforedrag nettbasert (Webinarer) 
Modul 14: Konkurransereglement NHF og Sportsdyrforskriften (2t teori) 
Modul 15: Fra valp til voksen trekkhund, (2t teori)                                                                                                       Modul 16: Hundens relasjon til mennesker og kommunikasjon (2t teori) 
Modul 17: Oppbygging av konkurransehunden (2 timer) 
Modul 18: Ernæring for hardtarbeidende hunder (2 timer)
Modul 19: Mental trening (2t teori)
Modul 20: Prestasjonsfremming utøver (2 timer) 
Modul 21: Avl og eksteriør (2 timer)
Modul 22: Relasjonsbygging og inkluderende treningsmiljø (2 timer)
                                                  
Til sammen 13 timer, valgfrie temaer

Del 4: Praksisoppgave mellom helg 1 og 2
Gruppeoppgave. 
· For deltakere på Nordisk stil, barmark og slede SP/MD/LD; Deltakerne skal planlegge en treningsøkt / samling LD basert på kunnskap de har fått under helg 1. Et utvalg av treningsøktene gjennomføres på de andre deltakerne under helg 2. 
· For alle deltakere; Gjennomføre en kapasitetsanalyse for seg selv og hunden(e) sin(e) basert på arbeidskravanalysen som ble jobbet med på helg 1. Kapasitetsanalysene gjennomgås på helg 2. 

Del 5: Kurshelg 2: treningslære hund og utøver
Modul 23: Trenerrollen praksis inkl. presentasjon oppgave (3t praksis)
Modul 24: Treningslære og arbeidskrav utøver del 2 (6t teori)
Modul 25: Treningsplanlegging (3t teori)
Modul 26A: Trening av hund til konkurranse (2t teori+ 2t praksis)
Modul 26B: Treningsplanlegging, arbeidskrav, kapasitetsanalyse og forberedelse av LD hunden (2t teori + 2t praksis) 
Modul 27: Kvalitetssikring av trening utøver og hund (1t teori + 1 time praksis) 
Modul 28: Langrennsteknikk (3t praksis) 
Modul 29: Sledeteknikk (2t teori og praksis) 
Modul 30: Sykkel, kickbike eller løpeteknikk for barmark (2t praksis) 
Modul 31: Hvordan formidler vi god dyrevelferd i sporten (2t teori)
Modul 32: Sportslig opptreden - Fairplay (1t teori) 


 Til sammen 30 timer 

Del 6: Selvstendig praksis (75 timer)
Trenerpraksis gjennomføres selvstendig eller i gruppe. 
Praksistimene telles som timer der man fungerer som veileder, trener eller aktivitetsleder i hundekjøring eller annen relevant idrett. En time er 45 minutter, og man kan begynne på praksis fra kursstart. 
Læringsmål 
Modul 6: Trenerrollen og klubbmiljø (3t teori) 
· Utvikle en treneratferd som møter utøvernes behov.
· Være en utviklingsorientert og prosessfokusert trener og veileder i trenings- og konkurransesituasjoner.
· Videreutvikle pedagogiske egenskaper med utgangspunkt i prinsippene fra Trener 1.
· Være i stand til å tilpasse kommunikasjon med ulike utøvere.
· Observere og ta tak i ulike problemer som kan oppstå i treningsgrupper eller i forbindelse med enkelte utøvere, ledelse og foreldre.
· Ha kjennskap til ulikhetene mellom kvinnelige og mannlige utøvere og være i stand til å tilpasse treningene deretter.
· Ha god kjennskap til og være i stand til å tilpasse treningen til aldersgruppen 13 – 19 år. 

Modul 7: Grunnleggende treningsprinsipper hund og menneske (2t teori) 
· Ha god kunnskap til de grunnleggende treningsprinsippene. 
· Ha dypere kunnskap innen funksjonell anatomi, fysiologi og biomekanikk relatert til egen idrett.
· Kjenne til vanlige idrettsskader i din idrett og kunne de viktigste prinsippene for forebygging og opptrening.

Modul 8: Grunnleggende om utholdenhetstrening (1 t. teori)     
· Kunne videreutvikle fysiske, psykiske og sosiale egenskaper, samt tekniske/taktiske ferdigheter for egne utøvere / eget lag.
· Ha en god forståelse av hvilke mekanismer som er med på å bedre utholdenheten hos en utøver. 
· Ha et godt bilde av hvordan utholdenhetsøkter kan se ut. 
    
Modul 9: Grunnleggende om styrke, spenst og hurtighet (1t Teori)
· Kunne videreutvikle fysiske, psykiske og sosiale egenskaper, samt tekniske/taktiske ferdigheter for egne utøvere / eget lag.
· Ha en god forståelse av hvilke mekanismer som er med på å bedre styrke, spenst og hurtighet hos en utøver. 
· Ha et godt bilde av hvordan økter for styrke, spenst og hurtighet kan se ut. 

Modul 10: Tekniske ferdigheter – slede eller rulleski (1 t teori og 2 t praksis) 
· Kunne videreutvikle tekniske ferdigheter for egne utøvere / eget lag.
· Kjenne til øvelser som kan tas i bruk for å lære inn og utvikle teknikk. 

Modul 11: Hundetrening – hundens arbeidskrav i hundekjøring (3t teori 2t praksis)
· Kunne videreutvikle fysiske, psykiske og sosiale egenskaper, samt tekniske/taktiske ferdigheter for egne utøvere / eget lag.
· Ha en god forståelse for hva hundekjøring krever av hundene våre. 
· Ha god forståelse for hvilke mekanismer som ligger til grunn for at en hund presterer godt i hundekjøring innen ulike grener. 
· Forstå og kunne ta i bruk arbeidskravsanalyse og kapasitetsanalyse på hund. 

Modul 12+25: Treningsplanlegging og arbeidskrav i idretten del 1 og 2 (13t teori)
· Ha en helhetlig forståelse av idrettens egenart. 
· Ha en god forståelse for hva som kreves av en utøver i hundekjøring, innen ulike grener. 
· Kunne ta i bruk arbeidskravsanalyse og kapasitetsanalyse i utviklingen av utøvere. 
· Forstå verdien av treningsplanlegging, og kunne ta dette i bruk i oppfølgingen av utøvere. 

Modul 13: Paraidrett (4 t)
· Være i stand til å tilpasse treningen på en måte som skaper ønsket utvikling, også for personer med nedsatt funksjonsevne.
· Ha kjennskap til klassifisering innen idrett for personer med funksjonsnedsettelse.
· Ha en god forståelse av hvordan det oppleves å drive idrett med funksjonsnedsettelser, hva som kreves av bistand og utstyr – generelt og spesifikt for hundekjøring.
Modul 23: Trenerrollen praksis inkl. presentasjon oppgave (3t praksis)
· Kunne lede aktivitet og utvikle utøvere ut fra trenerens avtale med klubben, i henhold til klubbens overordnede mål og visjon.
· Kunne utføre kompetanseanalyse på egen trenerrolle.

Modul 24: Treningsplanlegging (3t teori)
· Utarbeide enkle målsettinger og handlingsplaner i samarbeid med utøverne.
· Forstå verdien av treningsplanlegging, og kunne ta dette i bruk i oppfølgingen av utøvere. 

Modul 26A: Trening av hund til konkurranse (2t teori+ 2t praksis)
· Forstå hvordan vi skaper framgang hos en trekkhund.
· Ha et godt bilde av hvordan økter for en konkurransehund ser ut gjennom året.  
· Bli kjent med trenerollen i en setting der utøvere trener egen hund mot egne konkurransemål. 
· Ha et godt bilde av trenerens rolle i utøverens trening av egen hund. 

Modul 26B: Treningsplanlegging, arbeidskrav, kapasitetsanalyse og forberedelse av LD hunden (2t teori + 2t praksis) 
· Få god kjennskap til hva langdistanses arbeidskrav for trekkhundene. 
· Ha kjennskap til hvilke grunnleggende elementer som må være på plass for at en langdistansehund skal kunne prestere. 
· Ha et godt bilde av hvordan man kan hjelpe utøvere å planlegge, evaluere og justere hundetreningen sin. 
· Lære utøvere hvordan de kan bruke kapasitetsanalyse som et verktøy i treningsplanleggingen.
· Få et godt bilde av hvordan treneren kan følge opp utøvere innen langdistanse, i hverdagen, mot løp og på økter/samlinger. 


Modul 27: Kvalitetssikring av trening utøver og hund (1t teori + 1 time praksis) 
· Kjenne til hvordan vi kan teste form opp mot arbeidskrav. 
· Kjenne til hvilken rolle testing av form kan ha i treningsarbeidet. 

Modul 28: Langrennsteknikk (3t praksis) 
· Kunne videreutvikle tekniske ferdigheter for egne utøvere / eget lag.
· Kjenne til øvelser som kan tas i bruk for å lære inn og utvikle teknikk. 

Modul 29: Sledeteknikk (2t teori og praksis) 
· Kunne videreutvikle tekniske ferdigheter for egne utøvere / eget lag.
· Kjenne til øvelser som kan tas i bruk for å lære inn og utvikle teknikk. 

Modul 30: Sykkel, kickbike eller løpeteknikk for barmark (2t praksis) 
· Kunne videreutvikle tekniske ferdigheter for egne utøvere / eget lag.
· Kjenne til øvelser som kan tas i bruk for å lære inn og utvikle teknikk. 

Modul 31: Hvordan formidler vi god dyrevelferd i sporten (2t teori)
· Være bevisst på hvilke regler som gjelder, knyttet til dyrevelferd. 
· Være bevisst på hva som er Norges Hundekjørerforbund sin holdning til god dyrevelferd. 
· Ha et innblikk i hva nyere forskning sier om god trening og håndtering av dyr.
· Bli bevisst på hvordan ordbruk og eksempel spiller en rolle i formidling av god dyrevelferd.
· Bli kjent med hvordan man kan håndtere opplevelser av dårlig dyrevelferd fra et trenerperspektiv.

Modul 32: Sportslig opptreden - Fairplay (1t teori) 
· Kjenne til hva Fairplay innebærer.
· Få et bilde av hvordan treneren kan formidle gode holdninger til fairplay.
· Ha kjennskap til idrettens retningslinjer for anti-doping.




Arbeids- og undervisningsformer
Kurset er nett- og samlingsbasert.  Dette omfatter egenarbeid og selvstudier, teoretisk- og praktisk undervisning, samt 75 timer obligatorisk praksis underveis i utdanningen. En undervisningstime er 45 minutter. Den nettbaserte delen inngår som en sentral del av studiet. Det vil bli lagt opp til to samlinger i løpet av studiet. Samling én er felles for alle, mens samling to har enkelte deler som er spesifikk for den enkelte idrettsgren; nordisk/barmark og slede. Her kan deltakerne velge hvilken del de ønsker å delta på. 
Kurset vil gå over 6 mnd. og gjennomføres som e-læringskurs, nettbaserte kveldssamlinger og to helgekurs. Samlingene vil være preget av dialog, gruppediskusjoner, forelesninger og praktiske økter på ulike øvingsarenaer. En del av forelesninger og diskusjoner vil foregå på tvers av grenene nordisk, barmark og slede. Dette bidrar til å synliggjøre områdene de ulike grenene har til felles, der grenene kan samarbeide og lære av hverandre. Deler av undervisningen foregår grenspesifikt, og på den måten ivaretas grenens behov og egenart. 
Studentaktive læringsformer vil stå sentralt i kurset. Praktiske økter i studiet bidrar til å utvikle deltakernes evne til å overføre teoretisk kunnskap, ferdigheter og kompetanse til praksisfeltet. 
Associated to/medlem av: 		Postboks 5000, N-0840 Oslo
The Norwegian Confederation of Sports/		Sognsveien 73, N-0855 Oslo
Norges Idrettsforbund og olympiske og		
paralympiske komite (NIF)		
International Federation of Sleddog Sports (IFSS)		e-mail: sled-dog@nif.idrett.no 

